《庆宫春 冬夜泊舟鸳湖有忆》
清代·厉鹗

倦柳惊鸦，澄湖低月，坠霜初度篷罅。摇落心情，交加魂梦，水天离思难写。

赋笺词笔，忆相见、秋娘淡雅。凄凉只在，学绣村边，晓钟敲罢。

可能负却西风，两桨来时，暮云凝乍。啼红唾碧，衫痕犹涴，尚记那回帘下。

怨人轻别，是才识、香囊分麝。孤鸿遥去，说与教知，酒醒今夜。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。